Keskerakonna juhi Edgar Savisaare endine abikaasa Vilja jättis alles endise perekonnanime, millega ta on karjääri teinud - lisades sellele uuest abielust ooperilaulja Taimo Toomastiga saadud nime Toomast.
Varem oli Savisaar-Toomast alates 1996. aastast abielus Edgar Savisaarega, vahendab Reporter.ee.
Savisaared teatasid lahutusest mullu detsembris, nimetades selle põhjuseks avaliku ja poliitilise elu ühildamatust perekondliku argieluga.
Vilja Savisaar-Toomasti neiupõlvenimi oli Laanaru.